આ ઉપરાંત અબુધાબીમાં પણ ભારે વરસાદથી અનેક ફલાઈટ રદ કરી દેવામાં આવી હતી અથવા તો રોકી દેવામાં આવી હતી. તોફાનને કારણે અનેક એર ક્રાફ્ટને નુકસાન થયું છે. તેની તપાસ કરવામાં આવ્યા બાદ જ તેને ઉડ્ડયન કરવા દેવામાં આવશે. દરમિયાન હવામાન વિભાગે જણાવ્યું છે કે આજે પણ દુબઈમાં હવામાન યથાવત્ રહેશે. દુબઈમાં વરસાદે ભારે તબાહી મચાવી છે. જેમાં પ્રતિ કલાક 126 કિમીની ઝડપે આંધી ફૂંકાયા બાદ વરસાદ થયો હતો. જેના કારણે રોડ પર ચાર ફૂટ પાણી ભરાઈ ગયું છે. અલ સુહેબમાં 240 ક્યુબિક મિલીમીટર વરસાદ નોંધાયો છે. સતત વરસાદ અને ઝાંખા પ્રકાશથી સાત કલાકમાં 257 જેટલા રોડ અકસ્માત થયા છે. આ દરમિયાન પોલીસને 3200 ફોન મળ્યા છે. પાણી ભરાઈ જતાં ઈન્ટરનેશનલ એરપોર્ટ અને સ્ટોક માર્કેટ બંધ કરવાની ફરજ પડી હતી.